Cúmulo de galaxias

Un cúmulo de galaxias é unha estrutura que consta de centos a miles de galaxias que están ligadas gravitatoriamente con masas típicas dunhas 1014 a 1015 masas solares. Son as estruturas máis grandes unidas gravitatoriamente do Universo e ata a década de 1980 críase tamén que eran as estruturas máis grandes do Universo, ata que se descubriron os supercúmulos. Unha das características claves dos cúmulos é o seu medio intracumular. Este medio consiste en gas quentado que se encontra entre as galaxias e ten un pico de temperatura entre 2 e 15 keV, que depende da masa total do cúmulo. Os cúmulos de galaxias non deberían confundirse cos cúmulos estelares, como os cúmulos abertos, que son estruturas formadas por grupos de estrelas que forman parte das galaxias, nin cos cúmulos globulares, que orbitan arredor das galaxias. As agrupacións pequenas de galaxias denomínanse grupos de galaxias, e cando as agrupacións son máis grandes denomínanse cúmulos de galaxias. Á súa vez, os grupos e cúmulos de galaxias poden formar unha agrupación superior chamada supercúmulo.

Cúmulos de galaxias salientables no Universo relativamente próximo son os cúmulos de Virgo, Fornax, Hércules e Coma. Unha grande agrupación de galaxias coñecida como o Grande Atractor, dominado polo cúmulo de Norma, é o suficientemente masivo como para afectar á expansión local do Universo. Outros cúmulos de galaxias notables no Universo distante con alto desprazamento ao vermello son SPT-CL J0546-5345 e SPT-CL J2106-5844, que son os cúmulos de galaxias máis masivos atopados no Universo temperán.

 Propiedades básicas 
miniatura|O cúmulo de galaxias IDCS J1426 está situado a 10 mil milóns de anos luz da Terra e ten unha masa equivalente a case 500·1012 soles.

Os cúmulos de galaxias teñen as seguintes propiedades:
 Conteñen centos ou miles de galaxias, con gas que emite raios X e grandes cantidades de materia escura.http://chandra.harvard.edu/xray_sources/galaxy_clusters.html Véxanse máis detalles na sección Composición.
 A distribución dos tres compoñentes é aproximadamente a mesma no cúmulo.
 Teñen masas totais de 1014 a 1015 masas solares.
 Tipicamente teñen un diámetro de 2 a 10 Mpc.
 As velocidades das galaxias individuais están entre 800 e 1 000 km/s.

 Composición 
Nun cúmulo de galaxias hai tres compoñentes principais, indicados na táboa: 
 Nome dos compoñentes Fracción de masa Descrición Galaxias 1% En observacións ópticas, só son visibles as galaxias Gas intergaláctico no medio intracumular 9% O plasma entre as galaxias a alta temperatura que emite radiación de raios X por bremsstrahlung térmica Materia escura 90% É o compoñente máis nmasivo pero non pode detectarse opticamente e infírese das interaccións gravitatorias

 Clasificación 
A clasificación das agrupacións de obxectos astronómicos progresa da seguinte maneira:
Estrelas
Cúmulos estelares
Galaxias
Cúmulos de galaxias
Supercúmulos.

 Exemplos 

+ Algúns exemplos de cúmulos e supercúmulos de galaxias  Cúmulo  Notas Cúmulo de Virgo O cúmulo de galaxias masivo máis próximo Supercúmulo de Laniakea Crese que a Vía Láctea forma parte del. Cúmulo de Norma O cúmulo no corazón do Grande Atractor Cúmulo da Bala Unha fusión de cúmulos coa primeira separación observada entre a materia escura e a materia normal

 Galería 
600px|miniatura|center|Abell 2744 Cúmulo de galaxias. Galaxias extremadamente distantes vistas con lente gravitacional (16 de outubro de 2014).

Imaxes

Vídeos

 Notas 

 Véxase tamén 

 Outros artigos 
 Catálogo de Abell
 Medio intracumular

Categoría:Galaxias